на Съвета и за отмяна на Директива 93/22/ЕИО на Съвета (ОВ L 145, 30.4.2004 г., стр. 1).
 ПРИЛОЖЕНИЕ I
 ОБРАЗЕЦ НА ДОКЛАДА ЗА ПРОЦЕСА НА НАДЗОРЕН ПРЕГЛЕД И ОЦЕНКА
 В допълнение към доклада за процеса на надзорен преглед и оценка са представени кратки обобщения на резултатите (таблица 1) и оценката на капиталова адекватност (таблица 2).
 Текст на изображението
 Институция:
 Категория на институцията:
 [въз основа на националната класификация, приложима до въвеждането на общ категоризационен подход съгласно насоките на ЕБО за общите методологии и процедури за процеса на надзорен преглед и оценка; категорията на институцията отразява и нейното системно значение]
 Референтна дата:
 Общо активи (в млн. евро) към референтната дата:
 Компетентен орган:
 Обща оценка по процеса на надзорен преглед и оценка
 Общ резултат по процеса на надзорен преглед и оценка (след оценката на адекватността на капитала и на ликвидността):
 Този раздел следва да съдържа обобщение на оценките, представени в разделите по-долу.
 Оценка на капиталовата адекватност
 В този раздел се представя следната информация: 1) обобщение на оценката на капиталовата адекватност 2) предварителното предложение за съвместно решение, включително декларация относно адекватността на собствения капитал на нивото на съответния субект и изискваното ниво на собствения капитал в допълнение към изискванията, установени в дял VII, глава четвърта от Директива 2013/36/ЕС (ДКИ) и Регламент (ЕС) No 575/2013 (РКИ); 3) прогнозата за следващия период на оценка; и 4) описание на всякакви други надзорни мерки, свързани с капитала (1).
 В този раздел се описва и това как са получени оценките на капитала по процеса на надзорен преглед и оценка и как са взети под внимание оценките на капитала съгласно вътрешния анализ на адекватността на капитала, ако те се смятат за надеждни.
 Оценка на адекватността на ликвидността
 Във връзка с този раздел моля, представете: 1) обобщение на оценката на адекватността на ликвидността; 2) предложението за съвместно решение, включително декларация за адекватността на ликвидността на нивото на съответния субект и всякакви други изисквани надзорни мерки, когато е приложимо; 3) прогнозата за следващия период на оценка; и 4) описание на всякакви други надзорни мерки за отстраняване на констатираните пропуски, когато е приложимо.
 В зависимост от момента на постигане на съвместното решение относно ликвидността, тази оценка следва да отразява заключенията, обобщени в доклада за процеса на надзорен преглед и оценка на ликвидността (вж. образеца в приложение 5), или да представя актуализирана оценка.
 (1) Например ограничения за дивидентите
 Текст на изображението
 A. Анализ на бизнес модела (жизнеспособност и устойчивост)
 Резултат
 Във връзка с този раздел моля, представете: 1) описание на развитието на бизнес модела, стратегията и финансовата позиция през наблюдавания период; 2) надзорната оценка на жизнеспособността на актуалния бизнес модел и устойчивостта на стратегията; и 3) всякакви други необходими надзорни мерки, включително капиталови и некапиталови надзорни мерки.
 B. Вътрешни механизми за управление
 Резултат
 Във връзка с този раздел моля, представете: 1) описание на развитието на вътрешната рамка за управление през наблюдавания период; 2) констатираните пропуски; 3) проблеми с неспазването на разпоредбите на ДКИ и РКИ във връзка с вътрешните изисквания към управлението; 4) прогнозата за следващия период на оценка; 5) действия, които да се